

Република Србија

Аутономна Покрајина Војводина

ОПШТИНА ЖИТИШТЕ

ОПШТИНСКО ВЕЋЕ

Број: IV-100-1/2025

Датум: 18.08.2025. године

Цара Душана 15

тел: 0233821050

Ж и т и ш т е

**ЈАВНИ КОНКУРС**

**ЗА ПОПУЊАВАЊЕ ПОЛОЖАЈА У ОПШТИНСКОЈ УПРАВИ**

**ОПШТИНЕ ЖИТИШТЕ**

**СЛУЖБЕНИК НА ПОЛОЖАЈУ У II ГРУПИ:**

**ЗАМЕНИК НАЧЕЛНИКА У ОПШТИНСКОЈ УПРАВИ**

# I Орган у ком се радно место попуњава:

Општинска управа општине Житиште

# Положај који се попуњава:

Заменик начелника Општинске управе општине Житиште

Звање: положај у II групи

# Опис послова на радном месту:

Замењује начелника Општинске управе у случају његове одсутности или спречености да обавља своју дужност, у складу са законом, Статутом општине, одлукама Скупштине општине, Општинског већа и Председника општине; обавља и друге послове из надлежности Општинске управе по овлашћењу начелника управе.

# Услови за запослење на радном месту:

У радни однос може се примити лице које испуњава следеће услове:

1. Да је пунолетан држављанин Републике Србије;
2. Да има стечено високо образовање из научне области правних наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;
3. Да има најмање 5 година радног искуства у струци;
4. Да има положен државни стручни испит или правосудни испит;
5. Да није правноснажно осуђивано на безусловну казну затвора од најмање шест месеци;
6. Да лицу раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа;
7. Ако има потребне компетенције за рад на радном месту.

Лице које нема положен државни стручни испит или правосудни испит, може да поднесе пријаву на конкурс, али је дужно да достави доказ о положеном стручном испиту у року од 20 дана од дана истека рока за подношење пријава на конкурс. Ако лице не поднесе доказ о положеном државном стручном испиту, његова пријава ће бити одбачена.

# Трајање рада на положају

Рад на положају траје 5 година.

# Место рада

Житиште, улица Цара Душана бр. 15,

# Компетенције које се проверавају у изборном поступку

У изборном поступку се проверавају опште и посебне функционалне компетенције, понашајне компетенције и мотивација за рад на радном месту.

# Начин провере компетенција

У изборном поступку вршиће се писаним путем (есеј) и усменим путем (разговор са комисијом) провера следећих функционалних компетенција:

1. **Општих функционалних компетенција, и то:**
2. „Организација и рад органа аутономне покрајине односно локалне самоуправе у Републици Србији“;
3. „Пословна комуникација“
4. „Дигитална писменост“
5. **Посебних функционалних компетенција:**

2.1. Посебна функционална компетенција за област рада послови руковођења и то:

1. Општи, стратегијски и финансијски,

2. Управљање људским ресурсима,

3. Организационо понашање,

4. Управљање променама,

5. Управљање пројектима;

6. Стратегија и канали комуникације,

7. Управљање јавним политикама

2.2. Посебна функционална компетенција која се односи на управно правне послове:

1. Општи управни поступак,

2. Правила извршења решења донетих у управним поступцима,

3. Управни спорови, извршење донетих пресуда,

4. Пракса-ставови суда у управним споровима.

2.3. Посебна функционална компетенција за одређено радно место – релевантни прописи из делокруга радног места (Закон о локалној самоуправи,Закон о општем управном поступку, Закон о финансирању локалне самоуправе, Закон о раду, Закон о запосленима у аутономним покрајинама и јединицама локалне самоуправе, Закон о буџетском систему, Закон о облигационим односима, Закон о јавним предузећима, Закон о планирању и изградњи, Закон о електронској управи, Закон о јавној својини, Закон о слободном приступу информација од јавног значаја, Правилника о начину и роковима вршења пописа имовине и обавеза корисника буџетских средстава Републике Србије и усклађивања књиговодственог стања са стварним стањем).

**3.** У изборном поступку вршиће се путем интервјуа базираног на компетенцијама провера следећих **понашајних компетенција**: управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритeт, управљање људским ресурсима и стратешко управљање.

**4.** Након провере понашајних компетенција обавиће се завршни разговор са комисијом (усмено) на којем ће се вршити **мотивација за рад на радном месту и прихватање вредности јединице локалне самуправе.**

# IX Докази који се достављају током изборног поступка

Пре завршног разговора са Конкурсном комисијом кандидати су дужни да доставе, у року од 5 радних дана од пријема позива за достављање доказа, следеће доказе:

1. оригинал или оверену фотокопију дипломе којом се потврђује стручна спрема;
2. оригинал или оверену фотокопију доказа о радном искуству у струци (потврде, решења или други акти којима се доказује на којим пословима, са којом стручном спремом и у ком временском периоду је стечено радно искуство);

Службеник (лице које је већ у радном односу у јединици локалне самоуправе) и који се пријављује на јавни конкурс, уместо уверења о држављанству и извода из матичне књиге рођених, подноси решење о распоређивању/именовању/постављењу или решење да је нераспоређен.

Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

Фотокопије докумената које нису оверене од стране надлежног органа неће се разматрати.

**Напомена:** Орган, по службеној дужности, на основу члана 103. Закона о општем управном поступку („Службени гласник РС”, бр. 18/2016, 95/2018 – аутентично тумачење и 2/2023 – Одлука УС), за кандидате прибавља:

1. уверење о држављанству;
2. извод из матичне књиге рођених;
3. уверење МУП-а да кандидат није правоснажно осуђиван на безусловну казну затвора у трајању од најмање шест месеци;
4. доказ о положеном државном стручном испиту за рад у државним органима/доказ о положеном правосудном испиту.

**Ако у Вашој пријави наведете да желите сами да доставите ова документа**, тада их морате доставити у оригиналу или овереној фотокопији, у року од 5 радних дана од дана пријема позива за достављање доказа.

# X Пријава на јавни конкурс врши се на прописаном обрасцу пријаве

Образац пријаве на овај конкурс доступан је на интернет презентацији општине

Житиште ([https://www.](http://www/)zitiste.rs) или га лица у штампаном облику могу преузети на писарници Општинске управе општине Житиште.

Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку.

Подносилац пријаве ће бити обавештен о додељеној шифри у року од три дана од пријема пријаве у органу путем имејл адресе наведене у пријави.

# XI Рок за подношење пријава

Рок за подношење пријава је 15 дана и почиње да тече од дана **18.08.2025.** године, а окончава се дана **\_01.09.2025**.године.

# Адреса на коју се подносе пријаве

Општинска управа општине Житиште, Житиште, улица Цара Душана број 15, са назнаком „За јавни конкурс за попуњавање положаја“. Пријаве се подносе путем поште или непосредно предајом на писарницу Општинске управе општине Житиште.

# XII Место, дан и време када ће се спровести изборни поступак

Изборни поступак ће се спроводити почев од 03.09.2025. године, са почетком у 10,00 часова, у згради Општинскe управe општине Житиште, о чему ће кандидати бити обавештени путем имејл адресе наведене у обрасцу пријаве.

# XIII Лице задужено за давање обавештења о конкурсу:

Ђуја Лучић, телефон: 023-3821-050.

\* Неблаговремене, недопуштене, неразумљиве или непотпуне пријаве биће одбачене. Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Линк ка обрасцу пријаве за ово радно место

[https://zitiste.rs/јавни-конкурс-за-попуњавање-положаја/](https://zitiste.rs/%D1%98%D0%B0%D0%B2%D0%BD%D0%B8-%D0%BA%D0%BE%D0%BD%D0%BA%D1%83%D1%80%D1%81-%D0%B7%D0%B0-%D0%BF%D0%BE%D0%BF%D1%83%D1%9A%D0%B0%D0%B2%D0%B0%D1%9A%D0%B5-%D0%BF%D0%BE%D0%BB%D0%BE%D0%B6%D0%B0%D1%98%D0%B0/)

Овај оглас објављен је на огласној табли Општинске управе општине Житиште и на веб презентацији [www.zitiste.rs](http://www.zitiste.rs). Обавештење о оглашеном јавном конкурсу за попуњавање положаја објављено је у дневном листу „Дневник“ и у листу који излази на мађарском језику „Magyar Szó “ и на румунском језику „Libertatea“.